RESOLUCIÓN do 2 de marzo de 2005, da Delegación Provincial de Ourense, pola que se dispón o rexistro, o depósito e a publicación, no Diario Oficial de Galicia, do texto da acta da mesa xeral de negociación do convenio colectivo para o persoal laboral ao servizo do Concello de Viana do Bolo.
CONSELLERÍA DE ASUNTOS SOCIAIS, EMPREGO E RELACIÓNS LABORAIS — III. OUTRAS DISPOSICIÓNS — 16/06/2005

Visto o texto da acta da mesa xeral de negociación do convenio colectivo para o persoal laboral ao servizo do Concello de Viana do Bolo (código de convenio nº 3200732, publicado no BOP nº 162, do 17 de xullo de 1999), onde se acorda a revisión da táboa salarial para o ano 2005, subscrita coa data do 15 de febreiro de 2005, polos membros da mesa xeral de negociación, en representación do Concello de Viana do Bolo e do persoal laboral deste, e de conformidade co disposto no artigo 90.2º e 3º do Real decreto lexislativo 1/1995, do 24 de marzo, polo que se aproba o texto refundido da Lei do Estatuto dos traballadores, Real decreto 1040/1981, do 22 de maio, sobre rexistro e depósito de convenios colectivos de traballo, e Real decreto 2412/1982, do 24 de xullo, sobre traspaso de funcións e servizos da Administración do Estado á Comunidade Autónoma de Galicia, en materia de traballo, esta delegación provincial
ACORDA:
Primeiro.-Ordenar a súa inscrición no libro de rexistro de convenios colectivos de traballo, que consta nesta delegación provincial, e notificación ás representacións económica e social da comisión negociadora.
Segundo.-Ordenar o seu depósito no Servizo de Relacións Laborais, Unidade de Mediación, Arbitraxe e Conciliación.
Terceiro.-Dispoñer a súa publicación no Diario Oficial de Galicia.
Ourense, 2 de marzo de 2005.
José Lage Lage
Delegado provincial de Ourense
Acta de acordos e conclusións da mesa xeral
de negociación do convenio colectivo
do Concello de Viana do Bolo
Asistentes:
-Polo grupo de goberno do concello:
Andrés Montesinos Rodríguez, alcalde-presidente.
-Polo comité de empresa:
Helena Fernández Fernández (CIG).
Francisco Xosé Estévez García (CIG).
Bernardino Rodríguez Fernández (CIG).
-Polos sindicatos:
Luis Ferreiro Fernández, secretario da Unión Local da CIG de Verín.
-Asesores:
M. Anxo García Torres.
En Viana do Bolo, 15 de febreiro de 2005, sendo as 17.30 h, reúnese a mesa xeral de negociación do convenio colectivo para o persoal laboral ao servizo do Concello de Viana do Bolo, para tratar a seguinte orde do día:
-Análise e aprobación, se procede, das propostas sobre o réxime retributivo para o ano 2005 do persoal laboral ao servizo do Concello de Viana do Bolo.
-Análise e aprobación, se procede, das propostas de novo convenio colectivo para o persoal laboral ao servizo do Concello de Viana do Bolo.
Adóptanse os seguintes acordos:
-Análise e aprobación, se procede, das propostas sobre o réxime retributivo para o ano 2005 do persoal laboral ao servizo do Concello de Viana do Bolo.
As partes chegan ao acordo de imputar como incremento para o 2005 aos salarios do persoal laboral, ademais do 2% de IPC (4.686,89 A), a cantidade de 14.810,38 A, distribuídos consonte a táboa salarial que se achega e asina (anexo), con efectos retractivos ao 1 de xaneiro de 2005.
Dado que a vixencia da prórroga pactada do convenio colectivo chegou ao seu remate o día 31 de decembro de 2004, as partes acordan establecer unha nova prórroga deste para o ano 2005 e ata que entre en vigor o novo convenio colectivo.
-Análise e aprobación, se procede, das propostas de novo convenio colectivo para o persoal laboral ao servizo do Concello de Viana do Bolo.
A CIG e a representación legal dos traballadores/as propoñen ao Concello de Viana do Bolo, como texto para o novo convenio colectivo, o texto do anterior convenio colectivo, refundido coa reforma deste que se tiña operado no anterior período; practicándolle as modificacións que fosen precisas para adaptalo á nova xeira que se pacte.
Para efectos salariais, do artigo 21 do anterior convenio colectivo, a CIG propón adaptalo á nova situación, continuando co sistema de equiparación salarial co persoal funcionario, de acordo coa realidade actual dos salarios deste persoal.
O alcalde do concello de Viana do Bolo expresa as súas reservas nas dúas materias e propón, nunha posterior reunión, traer propostas concretas sobre as pretensións dos traballadores/as.
Ambas partes acordan deixar este punto sobre a mesa e seguir negociando na próxima reunión que se convocará ao final desta sesión.
Estes acordos producen efectos desde o propio momento da súa subscrición e nas datas fixadas nestes. Daquela, a partida de persoal recollida nos orzamentos municipais será executada consonte estes. Así mesmo, rexistraranse e depositaranse na delegación provincial de Relacións Laborais, para a súa publicación no BOP e DOG e demais efectos legais.
E non tendo máis asuntos que tratar, levántase a sesión sendo as 21.30 horas do día 15 de febreiro de 2005.
Polos traballadores/as.
Polo Concello de Viana do Bolo.
Polas centrais sindicais.